367 



partim mihi plane ignota, partim curiositatis ergo in mea rerum natu- 

 ralium collectione asservanda, oculis meis videre, et quidem Gale fru- 

 tids odorati Septentrionalium portionem, cutn parva relatione, quaenam 

 fruticis pars sit odorata? an folia, cortex vel lignum? 2) Ulvam mari- 

 nam tubulosam, intestinorum figuram referentem. 3) Fucum, chordam 

 referentem, teretem, praelongum 4) Fucum spiralem maritimum majorem 

 et alias Fuci marini species. 5) Gharam vulgarem foetidam. 6.) Aga- 

 ricorum species, quae exsiccatse asservari possunt. 7) Erinacei species. 

 8) Byssi species. 9) Spongiam ramosam fluviatilem et in specie 10) 

 aliquot exemplaria Isidis nucleorum juglandis figura, de quibus peculia- 

 rem mihi concipio ideam. 



Si Byssus Tua Germanica, aurea, Violae Martise odore, forsan sit 

 noster lichen violaceus lapidibus accretus, quem in Historia naturali la- 

 pidis violacei delineavei? istam Byssum jam possideo, sed notum facio, 

 me nunquam vel alium Botanicum filamenta in ista observasse, quibus 

 tamen prsecipue a lichenibus distingueretur. 



porro quseritur, an Byssus alba, seminibus rotundis, sit forsan fun- 

 gus seminifer Menzelii? quorum seminum figuram elegantem jam chalco- 

 grapho aere exprimendam tradidi. 



In deliciis quoque nunquam non habui mineralia, metallica, fossilia 

 figurata, quorum quoque satis copiosam feci collectionem, (quam nudiua 

 tertius nec non heri Dom: Olavus Kalmeter ^, natione Dalekarlus, curiose 

 perlustravit, qui quoque has ad Te ulterius procurabit literas); pergratum 

 mihi föret, si Tuä, Vir Praeclarissime, opera et varia specimina minera- 

 lium ac fossilium Svecicorum accipere possem. Pro omnibus et singulis, 

 remunerationis loco, non tantum varias plantas, semina sed et fossiha 

 metallica et figurata terrarum Germanicarum ad nutum jussus procurare 

 possum. Si quoque dissertationes Upsalienses medicae, physicae, metal- 

 lurgicae, botanicae, inpr: diss: de Sceptro Garolino, de Astaco^ ad manus 

 essent, munusculum mihi forent quam maxime gratum, in quarum 

 locum Helmstadienses et alias academiarum Germanicarum debite offerre 

 potero. Quamprimum per negotia Tua cumulata fieri poterit, responsorias 

 ä Te mihi expeto. 



Vale reliquum, vive et fave 



Tibi deditissimo. 



Wolffenbuttelae 

 d. 16 Dec: 1741. 



